เมื่อวันที่5/01/62ไปฉีดยาคุมแบบ3เดือนกำหมดฉีดครั้งต่อไปวันที่30/03/62วันที่3/03/62มีอาการปวดท้องเมนส์แล้วมีเลือดไหลวันที่4/03/62มีอะไรกับแฟนแล้วหลั่งในมีโอกาสท้องมั้ยค่ะ
สวัสดีค่ะ หากได้ฉีดยาคุมกำเนิดชนิดที่ฉีดทุก 3 เดือนในวันที่ 5 ม.ค.62 และกำหนดฉีดเข็มต่อไปคือ 30 มี.ค.62 ยาฉีดคุมกำเนิด ก็จะช่วยป้องกันการตั้งครรภ์ได้จนถึงวันที่ 30 มี.ค. หรืออาจนานกว่านี้ ดังนั้น การมีเพศสัมพันธ์ในวันที่ 4 มี.ค.จึงถือว่ามีโอกาสในการตั้งครรภ์น้อยมาก ตามทฤษฎีแล้ว โอกาสในการตั้งครรภ์มีเพียง 0.2% ค่ะส่วนการที่มีเลือดไหลในวันที่ 3 มี.ค. ร่วมกับอาการปวดท้อง ก็ถือว่าเป็นอาการที่สามารถพบได้ในขณะฉีดยาคุมค่ะ ซึ่งโดยส่วนใหญ่ เมื่อฉีดยาคุมกำเนิดแล้ว ประจำเดือนก็มักจะมาไม่เป็นปกติ โดยอาจมาแบบกะปริดกะปรอย หรือมาบ่อย มานานติดต่อกันหลายวันได้ แต่เมื่อฉีดต่อเนื่องไปซัก 2-3 เข็ม ประจำเดือนก็มักจะมาน้อยลงจนขาดหายไปค่ะ